Tarybos reglamentas (EEB) Nr. 2616/85
1985 m. rugsėjo 16 d.
dėl Europos ekonominės bendrijos ir Kinijos Liaudies Respublikos prekybos ir ekonominio bendradarbiavimo susitarimo sudarymo
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį ir ypač jos 113 ir 235 straipsnius,
atsižvelgdama į Komisijos pasiūlymą,
atsižvelgdama į Europos Parlamento nuomonę [1],
kadangi Europos ekonominės bendrijos ir Kinijos Liaudies Respublikos prekybos ir ekonominio bendradarbiavimo susitarimas turi būti patvirtintas.
PRIĖMĖ ŠĮ REGLAMENTĄ:
1 straipsnis
Bendrijos vardu patvirtinamas Europos ekonominės bendrijos ir Kinijos Liaudies Respublikos prekybos ir ekonominio bendradarbiavimo susitarimas,
Susitarimo tekstas pateikiamas šio reglamento priede.
2 straipsnis
Tarybos Pirmininkas paskelbia Susitarimo 18 straipsnyje [2] nurodytą pranešimą.
3 straipsnis
Pagal Bendradarbiavimo susitarimo nuostatas sudarytame Jungtiniame komitete Bendrijai atstovauja Komisija, kuriai padeda valstybių narių atstovai.
4 straipsnis
Šis reglamentas įsigalioja trečią dieną nuo jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 1985 m. rugsėjo 16 d.